તદ્દપરાંત અેક ફૂટેજમાં બાળ કિશોરનો સ્પષ્ટ ચહેરો જોવા મળતા તેની પણ ઓળખ કરવામાં આવી હતી. તપાસ દરમિયાન પ્રાંતિજ તાલુકાના અમીનપુર ગામના કરણસિંહ ઉર્ફે રાક્ષસ જસવંતસિંહ મકવાણા, કુન્દનજી દશરથજી ચૌહાણ અને એક બાળ કિશોર પાસે આવી બાઇક હોવાની તથા તેમની ગતિ વિધિઓ શંકાસ્પદ હોવાની માહીતી મળતા તેમની પર વોચ રાખવામાં આવી રહી હતી અને સોમવારે બપોરે બે વાગ્યે આ ત્રણેય શખ્સો નંબર વગરની એફઝેડ લઇને મોતીપુરા સર્કલ આવી પહોંચતા પીએસઆઇ જે.પી. રાવ, હરપાલસિંહ, વિષ્ણુસિંહ, જુલીયટ કુમાર, સલીમ વગેરેએ બાઇક ઉભુ રખાવી તપાસ કરતા કરણસિંહ મકવાણા પાસેથી સોનાની ચેન બાબતે ગલ્લા તલ્લા કરતા ત્રણ પૈકી કરણસિંહ ઉર્ફે રાક્ષસ જશવંતસિંહ મકવાણા (ઉ.વ.22) અને કુંદનજી દશરથજી મકવાણા (ઉ.વ.23)ની અટકાયત કરી હતી અને બાળ કિશોરને ડીટેઇન કર્યો હતો. ચેઇન સ્નેચર્સ ગેંગના અન્ય આરોપી નરેશજી શીવાજી મકવાણા (રહે. અમીપુર તા. પ્રાંતિજ) ને ઝડપી પાડવા તજવીજ હાથ ધરી હતી.